Парэчкавы пупышкавы клешч

Парэчкавы пупышкавы клешч. С. 541 (Cecidophyopsis ribis) — від мікраскапічных чатырохногіх  роду  сямейства .

 Арэал 

Еўропа, Аўстралія, Арыентальны рэгіён.

 Апісанне 
Даўжыня каля 0,2 мм, цела белае, чэрвепадобнае з 4 нагамі. Сцернум скарочаны. Дарсальныя шчацінкі на шчыціку адсутнічаюць. Геніталіі самак набліжаны да аснаванняў тазікаў ног.

 Экалогія 

Cecidophyopsis ribis з’яўляецца шкоднікам агрэсту і чорных парэчак(часам пашкоджвае чырвоныя і белыя парэчкі). Зімоўка і далейшае развіццё кляшчоў адбываецца ўнутры пупышак (у адной пупышцы можа знаходзіцца да 3-8 тысяч асобін). Пасля засялення кляшчамі пупышкі набываюць круглявую форму і да восені становяцца больш буйнымі. У пачатку наступнага года пупышкі ўспушваюцца да памераў гарошыны (дэфармаваныя лісточкі выпінаюць вонкі праз лускавінкі), і паступова набываюць форму маленькага качанчыка капусты, які лопнуў. Рассяляюцца як з пасадачным матэрыялам, так і з дапамогай ветру, птушак, насякомых (большасць пры гэтым гіне). У год бывае пяць пакаленняў: два вясновых і тры летне-асенніх.

Для барацьбы са шкоднікамі неабходна выскубанне пупышак і знішчэнне заражаных кляшчамі галінак, выкананне правіл агратэхнікі і выкарыстанне акарыцыдаў.

 Літаратура 


 Спасылкі 






Катэгорыя:Эрыяфііды
Катэгорыя:Жывёлы, апісаныя ў 1869 годзе
Катэгорыя:Павукападобныя Еўропы